NaiveNeuron/SloPal huggingface dataset:
Holečková, Martina, poslankyňa NR SR (2024-05-10):
Ďakujem veľmi pekne. Pán Blaha, kultúra je napríklad aj to, že keď hrá hymna Európskej únie, tak človek nemá ruky vo vreckách, tak ako ste ich mali vy včera. Kultúra je napríklad aj to, že neglorifikujeme tu masového vraha, tak ako spomínal môj predrečník a neorganizujeme po celom Slovensku Che Guevara tour. Nemali by ste organizovať Jánošíkovu tour, keď hovoríte o tom, že kultúra má byť národná? Pán Blaha, kultúra je aj napríklad to, že podporujeme menšiny, a veď koniec koncov, vy ako návštevník dúhových pochodov to dobre viete, len momentálne to vašim voličom nevyhovuje, tak sa tvárite, že toto už nie je súčasťou vašej politiky. A najviac ma zaujalo to, ako poviete, že my máme drzosť a navážame sa do pani ministerky ako do ženy. Vy, ktorý ste huckal dav proti prezidentke Čaputovej na tribúne? Vy poviete, že my sa tu navážame do pani ministerky, keď hovoríme o jej nekompetentnosti a neodbornosti? A že sa nebojíme o deti, že vás fakt hanba už nefacká, keď tu poslanci a poslankyne denne čelia útokom, verbálnym, neverbálnym. Dokedy ešte chcete rozoštvávať spoločnosť, pán Blaha, sa mi aspoň pozrite do očí, keď s vami hovorím, a netvárte sa, že ma nepočujete! Vy ste politik Národnej rady a máte predkladať zákony, ktoré pomáhajú ľuďom. Čo ste v tomto parlamente predložili na pomoc ľuďom okrem toho, ako šírite tú nenávisť?! To je celá vaša vizitka tohto polročného pôsobenia v tomto parlamente. (Potlesk.)
P. Hrušovský, predseda NR SR: (2003-10-24):
Nech sa páči.
Blaha, Ľuboš, poslanec NR SR (2012-10-17):
Ďakujem pekne. Rovnako by som chcel oceniť veľmi konštruktívny príhovor pána profesora a vyjadril by som podporu najmä tej časti, kde hovoril o tom rozdiele alebo o tom, aby sme nerobili rozdiely medzi dennými a externými študentmi. Mám osobnú skúsenosť aj v študentskej, aj v učiteľskej forme s tým, že naozaj tieto rozdiely nie sú patričné. Študoval som na dvoch vysokých školách, jednej dennej, jednej externej a naozaj rozdiel bol medzi dobrými a zlými študentmi, určite nie medzi tým, či boli denní, alebo externí. Dneska učím denných aj externých, opäť, sú dobrí medzi dennými, dobrí medzi externými, zlí medzi dennými, zlí medzi externými. Čiže je to o tom, aby sme ich preverili na skúškach, preverili na štátniciach a to by sme mali posilniť. Určite by som nerobil z ani jednej z týchto dvoch skupín menejcenných študentov a som rád, že to nerobíme. Nezaslúžia si to ani denní, ani externí študenti. Ďakujem.
Bugár, Béla, podpredseda NR SR (2018-02-14):
No, pán poslanec, pán poslanec Galko, žiadam vás, aby ste nezavádzali. Dnes sme tento bod nenavrhli. Ten bod bol včera navrhnutý a ešte sme nevedeli o tom, že síce v januári vám niečo diagnostikovali, a včera ste to oznámili. (Reakcie z pléna.) Prepáčte, prepáčte, pán poslanec, my sme to nezverejnili, ale vzhľadom k tomu, že sme sa dostali k tým informáciám z médií, tak sme sa rozhodli takto. A ešte raz o tom už nemôžem dať hlasovať, lebo Národná rada odsúhlasila, že nebudeme o tom dnes rokovať. (Potlesk.) Pán poslanec Galko.
B. Bugár, podpredseda NR SR: (2006-03-15):
(Hlasovanie.) Prítomných je 119 poslancov, za 8, proti 32, zdržalo 77, nehlasovali 2. Tieto body sme neschválili. Nech sa páči.
Žiga, Peter, podpredseda NR SR (2024-06-11):
Ďakujem pekne, pán spravodajca. Otváram rozpravu. Do rozpravy som dostal jednu prihlášku za klub Progresívneho Slovenska, vystúpi pani poslankyňa Dana Kleinert. Nech sa páči, pani poslankyňa.
Klus, Martin, poslanec NR SR (2019-01-29):
Ďakujem pekne za slovo, pán podpredseda. Vážený pán podpredseda vlády, príjemný dobrý deň prajem, a ja by som v podstate len nadviazal krátko na kolegu Gábora Grendela. Ani náš poslanecký klub nebude v tomto prípade blokovať skrátené legislatívne konanie. Skutočne je veľmi dôležité, aby sa Národná rada Slovenskej republiky operatívne pripravila na to, čo nás pravdepodobne čaká, keďže riziko, že Veľká Británia 
29. marca z Európskej únie reálne nevystúpi, je každým dňom vyššie. Ale zároveň si dovolím jednu otázku, ak dovolíte, máme teda definitívne nepočítať s tým, že tu pani ministerka bude počas prerokovávania tohto bodu programu, možno v druhom alebo treťom čítaní? (Reakcia navrhovateľa.) Iba o dnešok ide. Dobre. Čiže druhé, tretie čítanie s ňou môžme počítať. (Reakcia navrhovateľa.) Okej. Lebo toto je dosť podstatná informácia. Vzhľadom na to, že nie všetko je úplne jasné z toho, čo bolo predložené a mňa napríklad úprimne zaujíma, čo sa stane v momente, keď britskí poslanci budú napríklad zvolení do Európskeho parlamentu a Británia neskôr vystúpi a len tá technikália tam nie je celkom jasná, takže toto by som si potom prípadne s pani ministerkou rád vyjasnil. Takže toľko za mňa a teším sa na zaujímavú diskusiu. Ďakujem pekne.
Sulík, Richard, predseda NR SR (2010-12-09):
Prosím, hlasujte, teraz o skrátení lehoty. (Hlasovanie.) Prítomných 141 poslancov, hlasovalo 78 za, 13 proti, 50 sa zdržalo. Návrh skrátiť lehotu bol schválený. Nech sa páči.
Bublavý, Dušan, poslanec NR SR (2014-11-08):
Pán kolega Chren, veľmi kultivované vystúpenie, musím naozaj pochváliť, jeden z najserióznejších ľudí, ktorý vystúpil k tejto téme, jeden asi z mála, ak nie jediný, ktorý ste pochválil predsedu vlády Roberta Fica, že konal tak, ako mal, že pri tejto kauze piešťanského cétečka odvolal ministerku, bola odvolaná podpredsedníčka Národnej rady, a to tu nikto nepriznal, ani jeden z opozičných kolegov alebo kolegýň nepovedal pravdu. A taktiež je naozaj chvályhodné, že vtedy, keď mal padnúť Ivan Mikloš, ktorý znefunkčnil daňový úrad a celý daňový systém, že mal byť odvolaný. Aj to je naozaj jeden z mála, ktorý ste to vtedy kritizoval, alebo ste aj priznal, že mohlo dôjsť k odvolávaniu za to, že Ivan Mikloš naozaj znefunkčnil daňový systém. A to je chvályhodné a je vidieť, že viete, čo hovoríte. Ďakujem.
Glváč, Martin, podpredseda NR SR (2016-12-01):
Ďakujem. S faktickou poznámkou nikto. Uzatváram možnosť sa prihlásiť s faktickou poznámkou. Ako posledný vystúpi v rozprave pán poslanec Budaj, nech sa páči.
P. Hrušovský, predseda NR SR: (2005-02-08):
(Prestávka.) (Po prestávke.)
Mičovský, Ján, poslanec NR SR (2012-11-07):
Ďakujem za slovo, vážená pani podpredsedníčka. Milé kolegyne, kolegovia, dovoľte, aby som vám predniesol návrh uznesenia Národnej rady Slovenskej republiky k 20. výročiu k vzniku iniciatívy Bratislava/nahlas: „Národná rada Slovenskej republiky a) berie na vedomie, že v októbri 1987 vznikol fenomén s názvom Bratislava/nahlas. Išlo o iniciatívu 23-členného autorského kolektívu, ktorý v rovnomennej publikácii priniesol komplexný a nezávislý pohľad na stav a vývoj životného prostredia v Bratislave i v celom bývalom Československu, ktorý v závere obsahoval viac ako 300 odporúčaní ako situáciu zlepšiť. Autori vyzývali kompetentných, aby umožnili verejnú diskusiu o nastolených problémoch. Vtedajší komunistický režim pochopil túto kritickú iniciatívu ako útok voči nemu samému a podľa toho sa aj zachoval. Vystavil autorov, redaktorov i recenzentov publikácie represáliám. Ku cti členov autorského kolektívu Bratislava/nahlas slúži skutočnosť, že nikto svoju účasť a názory vyjadrené v publikácii ani pod tlakom represívnych orgánov neodvolal. Iniciatíva Bratislava/nahlas prispela výraznou mierou k tomu, ako kultivovanie prebehla nežná revolúcia na Slovensku, že dnes dýchame čistejší vzduch a žijeme v demokratickejšom štáte, ktorý garantuje základné slobody vrátane slobody slova. Národná rada Slovenskej republiky b) vyjadruje pri príležitosti 25. výročia vzniku iniciatívy Bratislava/nahlas ocenenie občianskej angažovanosti, odbornej erudície i ľudskej statočnosti autorov tejto iniciatívy. Bratislava november 2012.“ Vážená pani podpredsedníčka, ďakujem, skončil som.
Paška, Pavol, predseda NR SR (2013-05-16):
(Hlasovanie.) 140 prítomných, 108 bolo za, 32 sa zdržalo. Aj tento bod sme schválili zo spoločnej správy.
Urban, Miroslav, poslanec NR SR (2021-09-29):
Ďakujem za slovo. Pán Valášek, to by ste neboli ani vy, aby ste si nekopli zase do Ruska. Videl som, ako ste šaleli, keď tu prišiel Sputnik, hľadali ste všetky možné spôsoby, aby sa nemohlo očkovať Sputnikom a teraz zase útočíte do Ruska ako hrozbu, energetickú krízu, ktorý tu vyvolá. Ale tak, už to bolo spomenuté, Nord Stream 2, koho to je projekt? Veď to vybudoval náš najlepší spojenec Európskej únie, náš najväčší obchodný partner Nemecko. Veď to je iniciatíva Nemecka a Ruskej federácie. A my teraz ideme, proti Nemecku vystupujete? Vidíte, že tá národná politika, bezpečnostná, energetická, štátov, jednotlivých štátov Európskej únie je dôležitá. Tak ako Maďari. Maďari si vytvorili, teraz majú nové zmluvy s Ruskom a budú, bude tam transport zemného plynu cez Srbsko. Vidíte, že tá národná politika je dôležitá. Nemci sa úplne otočili chrbtom voči východnej Európe. A veď sú to naši spojenci – EÚ. To vám nevadilo doteraz? Tak však tak nakúpte skvapalnený plyn z ... (pozn. red.: rýchlo vyslovené) alebo z USA, keď si myslíte, že to je lacnejšie, výhodnejšie. Však áno, Rusi majú nerastné bohatstvo, majú zdroje a takisto vedú politiku. No a preto je tu namieste tá politika vzájomne vyrovnaných a takých priateľských vzťahov s Ruskom. To nemôžme hrotiť do nekonečna. Takže tak. A ešte ma zaujala tá, tie vaše fakty, čo ste spomínali, že tisíc detí umrelo na respiračné ochorenia kvôli zlému životnému prostrediu, alebo teda kvôli zlému ovzdušiu. Neviem, odkiaľ to máte, to by ma vcelku zaujímalo. Ďakujem.
Blanár, Juraj, podpredseda NR SR (2023-03-22):
Takže, vážené pani poslankyne, páni poslanci, napriek tomu, že tu pred chvíľou bol, ale teraz sa už nenachádza v rokovacej sále pán poslanec Jaromír Šíbl, ktorý mal predkladať v prvom čítaní zákon, či novelu zákona č. 543 o ochrane prírody a krajiny, parlamentná tlač 1406, tak konštatujem, že tento návrh prepadáva na záver programu prebiehajúcej schôdze. Pristúpime k ďalšiemu návrhu a tým je prvé čítanie poslancov Tomáša Tarabu, Štefana Kuffu a Filipa Kuffu na vydanie zákona, ktorým sa mení a dopĺňa zákon č. 595 Z. z. o dani z príjmov v znení neskorších, v znení neskorších a zmene a doplnení niektorých zákonov. Parlamentná tlač 1502, avšak navrhovateľ pán Tomáš Taraba sa rovnako nenachádza v rokovacej sále, preto konštatujem, že tento bod rovnako prepadáva na záver programu prebiehajúcej schôdze. A pristúpime k ďalšiemu v poradí bodu, ktorým je prvé čítanie o návrhu poslanca Patricka Linharta na vydanie zákona, ktorým sa dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov a zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní v znení neskorších predpisov a zákona č. 152/1995 Z. z. o potravinách v znení neskorších predpisov. Je to pod parlamentnou tlačou 1343, návrh na prerokovanie vo výboroch je v rozhodnutí č. 1405. Udeľujem teraz slovo navrhovateľovi pánovi poslancovi Patrickovi Linhartovi, aby tento návrh zákona v pléne uviedol. Nech sa páči, pán poslanec Linhart, máte slovo. [Rokovanie o návrhu poslanca Národnej rady Slovenskej republiky Patricka Linharta na vydanie zákona, ktorým sa dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov a zákon č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a zákon č. 152/1995 Z. z. o potravinách v znení neskorších predpisov , tlač 1343.]
M. Číž, podpredseda NR SR: (2006-10-17):
Vážené kolegyne, kolegovia, teraz budeme pokračovať teda ďalej v rozprave a pristúpime k vystúpeniam rečníkov, ktorí sa prihlásili písomne. Nech sa páči, pani poslankyňa Iveta Radičová, pripraví sa László Szigeti.
P. Hrušovský, predseda NR SR: (2005-03-16):
zákon, ktorým sa mení a dopĺňa zákon o dani z príjmov 222/2004 Z. z. (tlač 1070), ktorý prerokúvame ako tlač 1070. Súčasťou návrhu je aj rozhodnutie o pridelení návrhu výborom. Pán poslanec Ondriaš. Nech sa páči, pán poslanec. K. Ondriaš, poslanec: Ďakujem za slovo, vážený pán predseda, dámy a páni, dovoľte mi, aby som predložil návrh...
Hrnčiar, Andrej, podpredseda NR SR (2019-10-23):
Dávam slovo spravodajcovi, ktorého učil navrhnutý gestorský výbor pre zdravotníctvo predsedovi tohto výboru, poslancovi Štefanovi Zelníkovi.
B. Bugár, podpredseda NR SR: (2004-03-04):
K. Mitrík, poslanec: Pán predsedajúci, dajte hlasovať o tom, že Národná rada vládny návrh zákona postúpi do tretieho čítania.
Mikloško, Jozef, poslanec NR SR (2015-11-19):
Vy vždy odpoviete proste korektne a dobre. Oceňujem, že dávate na kultúru dosť, 700-tisíc na kultúrny svet v zahraničí, na audiovíziu 5 mil., na fond rozvoja umenia desať, osobný a tak ďalej, päť. Fakt, zdá sa mi, že začína byť v tom poriadok. Aj keď som si v rozpočte dovolil povedať, že bolo by dobré, keby to anjeli rozdeľovali, nie konkrétni ľudia a tak ďalej, ale to je už iná téma. Ja keď som mal na starosti federálne médiá, tak tiež dostali balík a večne aj STV a ČSTV protestovalo, ČTV, že ten transfer dole ide pomaly, alebo nie tak, ako by mal. To v podstate ostáva aj teraz, no. Ja som o tom hovoril aj s riaditeľom Mikom pred pár dňami. Tiež som ho prosil o porozumenie, aby proste na to nezabudol. Sľúbil, už to nemôžem mu to, ale nemali by sa tie zmeny do tej zmluvy, ktorú ste hovorili, medzi ministerstvom kultúry a RTVS, dať nejaká poznámka, čo sa týka tejto subsidiarity, prípadne aj čo sa týka koncesných poplatkov, lebo Košičania platia koncesné poplatky, ale všetko to ide do centrály. Keby tam niečo zostalo, by to v podstate asi nebolo zlé. Otázka je, čo sa týka tej prípravy zmluvy, či by sa to tam nedalo dať. Iná možnosť je zmeniť zákon, ale to už si necháme až na ďalšie volebné obdobie. Samozrejme, na regióny nemôžeme zabúdať. Košičania a Bystričania si to zaslúžia aj v rozhlase aj v televízii. Ďakujem.
Brocka, Július, poslanec NR SR (2010-12-10):
Teraz pristúpime k hlasovaniu o návrhoch podaných poslancami v rozprave. Dajte, prosím, hlasovať o návrhu pani poslankyne Blahovej.
Paška, Pavol, predseda NR SR (2012-09-21):
Hlasujeme. (Hlasovanie.) 139 prítomných, 137 bolo za, 2 sa zdržali. Návrh uznesenia sme schválili. Ďakujem, pán spravodajca. Pán poslanec Hambálek bude uvádzať v prvom čítaní hlasovanie o návrhu poslancov Andreja Hrnčiara, Lászlóa Solymosa a Bélu Bugára na vydanie zákona č. 8 o cestnej premávke. Je to tlač 133. (Hlasovanie o návrhu poslancov Národnej rady Slovenskej republiky Andreja HRNČIARA, Lászlóa SOLYMOSA a Bélu Bugára na vydanie zákona, ktorým sa dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 133.)
Beblavý, Miroslav, poslanec NR SR (2015-04-23):
Ďakujem pekne. Pán poslanec Martvoň, som rád, že vystupujete, a dúfam, že budete vystupovať aj naďalej, lebo ste živý dôkaz toho, že starý prístup k politike naozaj nemá žiadny vzťah k veku a že človek môže byť aj veľmi mladý človek, ale svojím duchom a manierami môže byť už obstarožný, ak nie priamo až zastaraný, keď si to dovolím tak povedať. A voliči, občania, samozrejme, sa primárne dneska starajú o svoj život, ktorý nie je jednoduchý, a nemajú čas vnímať detaily a nuansy politiky, ale napriek tomu verím, že čím viac budete vystupovať, čím viac vás budú prenášať z parlamentu naživo, občas vás možno strihnú aj do nejakej relácie, tak tým viac aj tí inak vyťažení voliči, ktorí naozaj nemajú čas a kapacitu, pochopia, o čom je SMER – sociálna demokracia. Ja v tomto, musím povedať, že úprimne verím v schopnosť voličov to rozlišovať a som dokonca ochotný, ak bude niekedy ponuka, vzdať sa aj televízneho času v prospech vás, lebo verím, že nebude existovať lepšia propagácia novej generácie politikov, ako vaše čo najobsiahlejšie vystúpenia k takmer ľubovoľnej téme. Ďakujem pekne.
Benčík, Ján, poslanec NR SR (2021-06-17):
Keďže sa tu opakovane objavili tvrdenia, že u nás nebol nikdy podniknutý útok s legálne držanou zbraňou, iba pripomeniem streľbu v Devínskej Novej Vsi z 30. augusta 2010, kde Ľubomír Harman najprv v byte zabil štyri ženy a jedného muža, následne ďalšieho na chodbe a potom ešte úplne jemu zrejme neznámu ženu, ktorá mala iba tú smolu, že vyšla na balkón. Harman legálne vlastnil šesť zbraní vrátane športovej verzie útočnej pušky vzor 58, z ktorej strieľal pri útoku. K postihnutiu tých poctivých obchodníkov so zbraňami pripomeniem to, že podľa všetkého pri útoku na redakciu Charlie Hebdo boli použité zbrane, ktoré pochádzali zo Slovenska, a dotyčná firma, ktorá bola z toho podozrivá, neskôr predala štyri samopaly Škorpión a tri izraelské samopaly Uzi dvom francúzskym občanom, ktorí boli neskôr zadržaní. A keď teda sa stále oháňame tým, že poctiví občania nebudú mať možnosť brániť sa pri útokoch, tak pripomeniem Spojené štáty americké, kde je najviac legálne držaných zbraní medzi tými tzv. bežnými ľuďmi. A bežne sú, bohužiaľ, aj útoky či už v nočných kluboch, v školách dokonca, či na ulici. A ja sa fakt pýtam, koľko razy sa podarilo tomu slušnému bežnému občanovi zastaviť takýto útok jeho legálne držanou zbraňou?
B. Bugár, podpredseda NR SR: (2001-11-29):
(Hlasovanie.) Prítomných je 90 poslancov, za 88, zdržal sa 1, nehlasoval 1. Konštatujem, že sme schválili vládny návrh zákona o zvýšení výsluhových príspevkov a výsluhových dôchodkov zo sociálneho zabezpečenia vojakov v roku 2001. Ďakujem pánu ministrovi a, samozrejme, aj pánu spoločnému spravodajcovi a všetkým poslancom za spoluprácu. Vážené pani poslankyne, vážení páni poslanci, pán ústredný riaditeľ STV už je tu, takže prerušujem do 16.30 hodiny rokovanie Národnej rady Slovenskej republiky a prosím, samozrejme, všetkých členov poslaneckého grémia, aby prišli na rokovanie za rokovacou sálou. Pán poslanec Budaj, nech sa páči.
Bublavý, Dušan, poslanec NR SR (2017-02-02):
Pán podpredseda, k spoločnej správe vystúpili siedmi poslanci. Pán poslanec Viskupič podal procedurálny návrh nepokračovať v rokovaní. Pán podpredseda, dajte, prosím, hlasovať o tomto návrhu pána poslanca Viskupiča.
Sárközy, Irén, poslankyňa NR SR (2019-11-28):
Ďakujem za slovo. V rozprave k uvedenému návrhu zákona vystúpili pán poslanec Bernaťák a pani poslankyňa Sárközy a Cigániková. Pozmeňujúci a doplňujúci návrh podal pán poslanec Bernaťák. Keďže bol dnes v rozprave podaný pozmeňujúci návrh, dajte, prosím, hlasovať o skrátení lehoty v zmysle § 83 ods. 4 rokovacieho poriadku.
Glváč, Martin, podpredseda NR SR (2019-04-05):
Pán poslanec Marosz.
Droba, Juraj, poslanec NR SR (2016-09-22):
Pán kolega Boris, v tvojich slovách som sa našiel, alebo aspoň myslím, že som sa našiel, a chcem ťa poprosiť týmto verejne a oficiálne, aby si neuvádzal tento príklad, lebo ja som povedal nejaký výrok a ty dobre vieš, ako som ho myslel. Nebolo to o tom, že si musíme na niečo zvykať, bolo to myslené tak, že islamský terorizmus tu jednoducho je a bude s nami, či sa ti to páči, alebo nie, a akokoľvek militantný budeš, tak do roku ho nevyhubíme. Takže iba hovorím, že nezatvárajme oči pred realitou, tento problém tu, bohužiaľ, v Európe bude dlhé roky a musíme vedieť sa tomu prispôsobiť a je lepšie to očakávať, ako byť prekvapený, keď sa niečo stane. Nehovorím, aby sme nebojovali, bojujme. Zvyšok tvojho príspevku, samozrejme, viem sa pod neho podpísať a dokonca zvažujem, že zahlasujem za váš návrh.
P. Kubovič, poslanec: (2008-11-06):
Pán poslanec Halecký, hovorili ste o presune kompetencií zo štátu na samosprávu a tu sa mi žiada povedať len jedna poznámka. Samozrejme, že samospráva aj v tomto prípade podľa mňa je pripravená na to, aby takéto funkcie vedela prevziať, ale pri akomkoľvek prenose kompetencií zo štátu na samosprávy je potrebné, aby aj štát preniesol na samosprávy finančné prostriedky. Aby neprenášal kompetencie na samosprávy, len kompetenciu a finančné prostriedky si štát ponechá. Je nemysliteľné, aby obce boli pri dnešných finančných prostriedkoch zaťažované ďalšími funkciami, na ktoré nedostanú finančné prostriedky. Takže odpoveď myslím si v tomto prípade je úplne jasná. A ešte tam bola jedna poznámka, či budem chcieť, aby všetky obce. No nie, nebudem chcieť, ale budem minimálne chcieť, aby ZMOS sa k tomu vyjadrilo, aby sa k tomu vyjadrili aj relevantné politické strany.
Laššáková, Jana, podpredsedníčka NR SR (2012-09-26):
Pán poslanec Matovič, nech sa páči.
Kotleba, Marian, poslanec NR SR (2016-09-21):
Pani poslankyňa Shahzad, ja som zostal po vašej reči dosť zmätený, lebo som čakal možno úplne niečo iné, a bol som prekvapený z toho, že vy ste relativizovali mnohé veci, ktoré sú jednoznačné. Ja som si dosť podrobne, si myslím, prečítal návrh kolegyne Krištúfkovej a vzhľadom na naše skúsenosti so sociálnou pomocou, s ľuďmi v teréne, v praxi, musím povedať, že tento zákon je nič iné, len vypočutie hlasu volajúceho na púšti. Ja vám musím povedať, sto percent, 100 % rodinných príslušníkov v rodinách, kde sú takto postihnuté deti, si želá to, aby mohli vykonávať túto opatrovateľskú činnosť, aby mohli v zmysle zákona za to dostávať tých pár eur. A toto by bol konečne signál, že Národná rada chce niečo aj pre týchto ľudí spraviť. Naozaj vypočutie hlasu volajúceho na púšti. A preto musím povedať ešte raz, že som bol prekvapený, prekvapený z toho relativizovania, že na jednej strane áno, je to fajn, ale je to dobré aj takto a mohlo by to byť aj takto. Ale neberte, prosím, moje slová ako nejakú takú kritiku veľmi, lebo nakoniec ste povedali, že to podporíte, a ja teda ďakujem za každý hlas, ktorý podporí tento návrh. Len možno by bolo treba si niektoré veci pozrieť v kontexte s tým, ako je to napísané, lebo si myslím, že ten cieľ je jednoznačne veľmi dobrý. Ďakujem.
Gašpar, Tibor, poslanec NR SR (2024-02-08):
Budeme hlasovať o bode 16 druhého pozmeňujúceho návrhu poslanca Galka.
Laššáková, Jana, podpredsedníčka NR SR (2015-05-27):
Ďakujem pekne, pani spravodajkyňa, zaujmite miesto určené pre spravodajcov. Otváram všeobecnú rozpravu, do rozpravy som dostala písomnú prihlášku od pána poslanca Miroslava Beblavého, po jeho vystúpení dám možnosť prihlásiť sa do rozpravy ústne. Nech sa páči, pán poslanec, máte slovo.
Krajcer, Daniel, poslanec NR SR (2012-09-18):
Ďakujem pekne. Pán minister, čo sa týka našich vzájomných reakcií s pánom Jarjabkom, žiadne obavy. Pán kolega Jarjabek vie, že ak zaútočí, dostane to späť dvojnásobne. No ale k tomu podvodu. No nás naozaj neobviňujte z toho, že my sme urobili nejaký podvod. No, prepáčte, aj podľa preferencií, samozrejme, sa dalo niečo usudzovať, ale nikto ešte nemohol vedieť presne pred voľbami akáže to vláda bude. Ďalšia vec je tá, že nikde nemáme v našom programe napísané, že okamžite po nástupe do vlády zrušíme koncesionárske poplatky. Urobili sme to v reálnom čase. Ten návrh som predložil prakticky v prvom roku svojho pôsobenia. Čiže myslím si, že to je naozaj na začiatku funkčného obdobia konkrétneho ministra. A tu musím povedať, áno, my sme to chceli zrušiť k 1. 1. 2012, taký bol návrh z ministerstva kultúry. Bol to veľký súboj s ministerstvom financií, aj môj osobne s ministrom financií. Nakoniec bol možný len takýto kompromis, pretože by sme na to ako SaS nemali dosť hlasov od našich koaličných partnerov. Preto to bol tento kompromis. Nič iné za tým nebolo, len snaha prijať lepšie riešenie ako to, ktoré navrhujete teraz. Podvod ste urobili na ľuďoch, pretože ste nikde vo svojich dokumentoch, ani vo volebnom programe, ani v programovom vyhlásení vlády, nedali ani najmenšiu zmienku, že chcete znovu zaviesť koncesionárske poplatky od roku 2013. Čiže oprávnene musím hovoriť o tom, že je to podvod. A chýba mi ale podstata, pán minister. A ja viem presne, v akej situácii vy budete, viem to naozaj presne odhadnúť. Čiže do istej miery aj jemne s vami súcitím, lebo tie rokovania s ministrom financií Kažimírom nebudú jednoduché. Kde chcete od neho vytiahnuť tých 30 mil.? A toto je tá podstata, nemáte zabezpečené financovanie RTVS do ďalších rokov.
Zvolenská, Zuzana, ministerka zdravotníctva SR (2013-12-04):
Ďakujem veľmi pekne. Vážená pani predsedajúca, vážené panie poslankyne, páni poslanci, vládny návrh zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov, reaguje na rozhodnutie Rady č. 2013/129/EÚ zo 7. marca 2013 o podrobení 4-metyl, metylamfetamínu kontrolným opatreniam, na základe ktorého sa navrhuje zaradiť 4-metylamfetamín do prvej skupiny psychotropných látok v prílohe č. 1 zákona. Kontrolné opatrenia v celej Európskej únii majú za cieľ zabrániť tomu, aby sa zo 4-metylamfetamínu stala alternatíva amfetamínu na trhoch s nelegálnymi drogami. Okrem 4-metylamfetamínu sa v návrhu zákona navrhuje zaradiť do prvej skupiny psychotropných látok ďalších sedem psychotropných látok na základe návrhu pracovnej skupiny Národného monitorovacieho centra pre drogy pre systém včasného varovania z dôvodov zistenia nadmerného zneužívania týchto látok. Návrh zákona obsahuje aj zmeny a doplnenie, ktoré reagujú na stanovisko medzinárodného úradu OSN pre kontrolu omamných látok z 12. júla 2013. Podľa tohto stanovisko slovo „izomer“ používané v dohovore OSN o psychotropných látkach z roku 1971 je potrebné aplikovať ako „stereoizomer“. Na základe rozhodnutia Komisie OSN pre omamné látky č. 56/1 z 13. marca 2013 sa navrhuje preradiť jedna psychotropná látka z tretej skupiny do druhej skupiny psychotropných látok. Ide o preradenie do prísnejšie kontrolovanej skupiny psychotropných látok. Ďalej sa navrhuje z režimu zákona vyňať semená konopy siatej, ktoré neobsahujú kanabinoidy, a preto nie je potrebné, aby podliehali kontrolným opatreniam. Uvedený návrh je v súlade so zoznamom kontrolovaných látok, ktorý je súčasťou jednotného dohovoru o omamných látkach. Navrhované preradenie etorfínu z prvej skupiny omamných látok do druhej skupiny omamných látok súvisí so skutočnosťou, že etorfín má využitie na liečebné účely. Je liečivom, ktoré je obsiahnuté vo veterinárnom lieku určenom na znehybňovanie veľkých a ťažkých zvierat. Vážená pani predsedajúca, vážené panie poslankyne, páni poslanci, dovoľujem si vás týmto poprosiť o podporu predloženého návrhu zákona. Ďakujem.
Figeľ, Ján, podpredseda NR SR (2014-12-09):
Ďakujem pekne. To bolo vystúpenie pani poslankyne Heleny Mezenskej. Pán kolega Juraj Droba prosí o malé porozumenie, krátke. (Reakcia navrhovateľa.) Nech sa páči, pán navrhovateľ.
Laurečník, Milan, podpredseda NR SR (2021-05-03):
Páni poslanci, prosím, kľud v sále. Tých, ktorých to nezaujíma, prosím, odíďte a nechajte rečníka rozprávať. Ďakujem. Nech sa páči, pán poslanec.
Budaj, Ján, poslanec NR SR (2016-12-07):
Ďakujem pekne. Dvadsiaty prvý august bol porážkou vtedajšieho vedenia komunistickej strany, ale nebol porážkou obyvateľstva! Nebol porážkou túžby po slobode! Neodvolal ani Alexander Dubček. Počas tých dní a týždňov, keď boli špičky komunistickej strany unesené v Moskve, vychádzali noviny, vydávali sa letáky, fungoval ilegálny rozhlas, z rôznych miest vysielala, vysielali vysielačky, fungovalo, kým sa len dalo, vysielanie televízie. Národ ukázal vôľu, ktorá potom pokračovala v roku ’89. Tam sa zapálili srdcia za tých pár týždňov po okupácii. To bola občianska vzbura, strhávali sme tabule, písali sme nápisy proti okupantom, písali sme nápisy proti domácim kolaborantom. Kto im ešte dnes drží stranu, tak ten sa stavia na stranu okupantov! Toto neni deň našej porážky! To je, áno, je to okupácia, ale nie zrazenie slovenskej túžby po slobode. Inak by v novembri ’89 nemal kto prísť na tie námestia, vážení. A pokiaľ chce niekto navrhnúť Mníchov, ja to pokojne podporím, lebo aj Mníchov má takisto svoje posolstvo a nie je to vždy len posolstvo porážky. Porazení sú len tí, ktorí nevstanú. (Potlesk.) A to nebol náš prípad. (Doznievanie potlesku.)
P. Frešo, poslanec: (2007-05-16):
Takúto tlačovku, samozrejme, pani ministerka nemala, lebo ten súhlas nemá a všetky spomínané súhlasy, napríklad ten, ktorý vraj vydobyl premiér tejto krajiny, o dve hodiny jednotliví aktéri popreli. A tu by som chcel nadviazať na druhú vec, ako keď spomínal pán predrečník fámy, ktoré sprevádzajú vlastne tento zákon. No, fámy sa dajú riešiť priamou rečou a ja by som možno z tohto miesta chcel vyzvať pani ministerku, aby sa vyjadrila  k jednej fáme alebo k jednej skutočnosti, ktorá je v médiách, a to je istý celebritný spôsob, akým sa na zahraničných cestách správa, keď si dáva posielať osobného šoféra na druhý koniec Európy, aby ju rozvážal v Lisabone. Ja som sa ráno pýtal jedného kolegu alebo priateľa z bulvárnej brandže, že či pozná podobný druh celebrity, a tak si spomenul, že tak najbližšie by tomu mohol byť Michael Jackson. Pani ministerka, máte teraz možnosť vstať a vysvetliť, ako to je. Ďakujem. (Potlesk.)
Pellegrini, Peter, predseda NR SR (2024-02-08):
Reagujte, prosím, na predrečníka, nie na mňa, dobre? Ja som nevystupoval.
V. Veteška, podpredseda NR SR: (2004-10-19):
návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 564/1991 Zb. o obecnej polícii v znení neskorších predpisov (tlač 877), návrh zákona ste dostali ako tlač č. 877, návrh na jeho pridelenie výborom máte v rozhodnutí č. 883. Slovo dávam poslancovi Karolovi Mitríkovi, aby za skupinu poslancov návrh zákona uviedol. K. Mitrík, poslanec: Vážený pán predsedajúci, vážené kolegyne, kolegovia, predkladám návrh skupiny poslancov Národnej rady na vydanie zákona, ktorým sa mení a dopĺňa zákon Slovenskej národnej rady č. 564/1991 Zb. o obecnej polícii v znení neskorších predpisov. Na úvod chcem povedať, že od roku 1991, keď zákonom č. 564/1991 Zb. o obecnej polícii boli vymedzené základné úlohy obecnej polície, je organizácia a práva a povinnosti zamestnancov obecnej polície a od tejto doby uplynulo vlastne 13 rokov. Treba povedať, že uvedený zákon počas týchto 13 rokov bol novelizovaný trikrát, v roku 1994, v roku 2000 a posledne v roku 2004. Aj napriek týmto skutočnostiam treba konštatovať, že za túto dobu naša spoločnosť výrazne pokročila a podmienky života a tým aj podmienky policajnej praxe sa podstatne zmenili. V tejto súvislosti sa postupne posúvajú právomoci ochrany verejného poriadku na obecné polície ako na jeden zo sústavy orgánov ochrany verejného poriadku. Tieto sa hlavne v krajských a okresných a väčších mestách stávajú nositeľmi aktivity tejto časti policajnej práce. Prax s odstupom času ukazuje nedostatočnosť súčasnej právnej úpravy, táto nedostatočnosť je navyše zvýraznená zásadnými zmenami a to novelizáciou mnohých zákonov, ako napríklad zákon o odpadoch, zákon o chove hospodárskych zvierat, menovite o psoch, viaceré zmeny v zákonoch o životnom prostredí, o vodách, presune množstva kompetencii na samosprávu v oblasti škôl, zdravotníckych zariadení, sociálnych zariadení, stavebných úradov a mnoho ďalších kompetencií, ktoré sme zákonmi presunuli na obce, takmer všetko, čo súvisí s výkonom právomoci obcí, sa týka aj činností obecných polícií ako orgánu, ktorý zabezpečuje dodržiavanie prijatých všeobecne záväzných nariadení obcí, predložená novela odstraňuje tiež formálne i obsahové nedostatky platnej právnej úpravy spôsobujúce praktické problémy v činnosti obecných polícií. Chcem konštatovať, že uvedená novela vychádza z iniciatívy Prezídia Združenia náčelníkov obecných a mestských polícií, chcem povedať za predkladateľov, že touto novelou sa zaoberáme v podstate niečo vyše roka, a chcem povedať aj to, že návrh tejto novely, ak bude prijatá, ak ju parlament, Národná rada schváli a podporí, výrazným spôsobom síce nezmení oprávnenia obecných polícii, ale bude vychádzať z reálneho stavu súčasných potrieb praxe. Predpokladaný návrh nie je v rozpore so súčasným trendom zvyšovania bezpečnosti občanov na miestnej úrovni prostredníctvom orgánov verejného poriadku. Navrhovaná práva nezaťaží štátny rozpočet a je v súlade s európskym právom. Vážený pán predsedajúci, skončil som.
Kondrót, Maroš, poslanec NR SR (2014-09-12):
Pani predsedajúca, dajte, prosím, hlasovať o zákone ako celku s odporúčaním gestorského výboru schváliť.
Drdul, Dominik, poslanec NR SR (2021-01-12):
Kolega, vy ste neskutočný. Zase raz ste toho narozprávali pomerne dosť, ale však dobre. Poďme teda postupne. Hovorili ste o nejakých faktoch, tak ja vám tiež poviem pár faktov. Pri zásadne menej závažnej epidemiologickej situácii Ústavný súd jednoznačne konštatoval ústavnosť vyhlásenia núdzového stavu a to, že sme neporušili takýmto vyhlásením nič. Nikto nič nespochybňuje? Vy ste spochybnili snáď všetko. Spochybnili ste oficiálne štatistiky NCZI, spochybnili ste tragédie, individuálne tragédie konkrétnych ľudí. Spochybnili ste to, že opatrenia, ktoré zavádzame, majú nejaký význam a zmysel. Pričom si dovolím tvrdiť, že 3 102 úmrtí, ktoré je mimoriadne znepokojivé číslo, tu máme iba vďaka tomu a iba vďaka tomu, že robíme opatrenia, aké robíme. Hovorili ste, že nič nespochybňujete, no vaše weby a stránky a skupiny na sociálnych sieťach a všetky nástroje na sociálnych sieťach, ktoré sú na ne napojené, sú plné spochybňovania, popierania nezmyslov a šírenia bludov. Hovorí vám niečo také pojem bezpríznakový nosič? To je človek, ktorý, ste ako povedali, nemá absolútne žiadne príznaky, napriek tomu môže ochorenie prenášať. Chorobnosť a úmrtnosť je vďaka opatreniam taká, aká je. Bez nich by bola zásadne vyššia; 3,83 % nakazených z celkovej populácie, to sú iba zistení ľudia, ktorých sa nám podarilo otestovať, nie celkový počet. Ďakujem veľmi pekne.
Lackovič, Marek, poslanec NR SR (2024-01-19):
Ďakujem pekne za slovo, pán predsedajúci. Ja som si pozorne vypočul prejav pani poslankyne Gažovičovej a ten bol dôkazom toho, že nie je pravdivá téza, ktorú častokrát koaličný valec používa, že sa tu opakujeme dokolečka dokola s tým istým. Práve naopak, zaznelo tam opäť raz niekoľko nových a veľmi vážnych argumentov, ktoré tu doposiaľ spomenuté neboli, a ja na ne veľmi rád nadviažem, pretože sú naozaj veľmi dôležité a zazneli aj včera z úst pani prezidentky. A to hlavne to, že zrušením Úradu špeciálnej prokuratúry v skrátenom legislatívnom konaní, sa má vyše tisíc živých spisov z Úradu špeciálnej prokuratúry presunúť na osem krajských prokuratúr a čo je potrebné zdôrazniť, má sa tak udiať zo dňa na deň. Keďže zákon neustanovuje žiadnu legisvakačnú lehotu, čo je naozaj niečo, neviem ani to správne slovo, neuveriteľné je slabé slovo. Pokiaľ pri tom príde k zmene dozorujúceho prokurátora, ten si bude musieť spis, samozrejme, načítať a komplexne sa oboznámiť s celou vecou. To si nevyhnutne vyžiada čas, keďže spisy majú aj niekoľko tisíc strán v tomto prípade. Tým pádom reálne hrozia prieťahy v dotknutých trestných konaniach, čo ohrozuje právo na prejednanie veci bez zbytočných prieťahov. A toto je tiež veľmi dôležité opakovať, pretože my sa tu zahrávame, teda my nie, ale koalícia sa tu zahráva s právom na prejednanie veci bez zbytočných prieťahov. Toto nám, vážení, naozaj hrozí a vás to netrápi!
Lehotský, Tomáš, poslanec NR SR (2021-11-30):
Ďakujem veľmi pekne, pán predsedajúci. Vážený pán predsedajúci, vážené poslankyne, vážení poslanci, predkladám informáciu o prerokovaní návrhu rozpočtu Úradu pre dohľad nad zdravotnou starostlivosťou na roky 2022 až 2024, tlač 743, vo výboroch. Predseda Národnej rady Slovenskej republiky rozhodnutím č. 780 z 22. októbra 2021 pridelil návrhy rozpočtu Úradu pre dohľad nad zdravotnou starostlivosťou na roky 2022 až 2024 Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre zdravotníctvo na prerokovanie v termíne do 19. novembra 2021. Výbory, ktorým bol návrh rozpočtu Úradu pre dohľad nad zdravotnou starostlivosťou pridelený, ho prerokovali v stanovenom termíne, zobrali na vedomie návrh rozpočtu úradu na roky 2022 až 2024, súhlasili s návrhom rozpočtu Úradu pre dohľad nad zdravotnou starostlivosťou na rok 2022 a odporučili Národnej rade Slovenskej republiky návrh rozpočtu úradu na rok 2022 schváliť s tým, že príjmy sa rozpočtujú vo výške 64,5 milióna eur, výdavky vo výške 23,8 milióna eur a prebytok schodok podľa metodiky ESA 2010 vo výške 490 000 eur. Výbor Národnej rady Slovenskej republiky pre zdravotníctvo ako gestorský výbor mal rokovať 23. novembra 2021. O návrhu správy vrátane stanoviska gestorského výboru Výbor Národnej rady Slovenskej republiky pre zdravotníctvo nerokoval, nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov výbor nebol uznášaniaschopný. Predsedníčka výboru ma poverila, aby som na schôdzi Národnej rady Slovenskej republiky informoval o výsledku rokovania výborov a v zmysle § 80 ods. 2 zákona o rokovacom poriadku budem predkladať návrh na ďalší postup. Pán predsedajúci, skončil som, môžete otvoriť rozpravu.
Hrnčiar, Andrej, podpredseda NR SR (2016-10-26):
Končím možnosť nahlásiť sa s faktickými poznámkami. Dve faktické poznámky na vystúpenie pána poslanca. Nech sa páči, pán poslanec Grendel.
Glváč, Martin, podpredseda NR SR (2017-12-06):
Pán poslanec Jarjabek.
Bernaťák, Tibor, poslanec NR SR (2017-06-20):
Ďakujem veľmi pekne. Vážený pán predsedajúci, vážené pani poslankyne, páni poslanci, Národnej rade bolo doručená žiadosť Súdnej rady, na základe ktorej má Národná rada navrhnúť Súdnej rade dvoch kandidátov, osoby iné ako sudcov, a to na jedno miesto člena disciplinárneho senátu. Dôvodom je vyhlásenie voľby člena disciplinárneho senátu Súdnou radou. Predseda Národnej rady vyzval oprávnené subjekty, aby v termíne do 31. mája 2017 predložili príslušné návrhy ústavnoprávnemu výboru. V určenom termíne oprávnené subjekty predložili tri návrhy. Ústavnoprávny výbor na 48. schôdzi 6. júna 2017 návrhy prerokoval a uznesením č. 231 konštatoval, že navrhnutí Eugen Cimmermann, Tibor Sásfai a Dávid Štefanka spĺňajú zákonom ustanovené podmienky. Ústavnoprávny výbor odporučil vykonať voľbu podľa ustanovení zákona o rokovacom poriadku Národnej rady a volebného poriadku o voľbe a odvolávaní iných funkcionárov schváleného uznesením Národnej rady č. 498 zo 17. júna 2011. Pán predsedajúci, poprosím, otvorte rozpravu.
P. Paška, predseda NR SR: (2006-10-18):
(Hlasovanie.) 142 prítomných, 122 za, 1 proti, 19 sa zdržalo. Konštatujem, že sme sa uzniesli, aby sme prerokovali tento návrh zákona v druhom čítaní. Poprosím druhé hlasovanie o výboroch a lehotách a gestorskom výbore.
B. Bugár, podpredseda NR SR: (2002-04-03):
(Hlasovanie.) Prítomných 95 poslancov, za návrh hlasovalo 87, zdržali sa 6 poslanci, nehlasovali 2. Konštatujem, že Národná rada schválila návrh uznesenia k návrhu Národnej stratégie trvalo udržateľného rozvoja Slovenskej republiky. Ďakujem aj pánovi podpredsedovi vlády, aj pánovi spravodajcovi. Vážené panie poslankyne a páni poslanci, budeme pokračovať druhým čítaním o vládnom návrhu zákona, ktorým sa mení zákon Národnej rady Slovenskej republiky č. 90/1996 Z. z. o minimálnej mzde v znení neskorších predpisov. Vládny návrh zákona ste dostali pred prvým čítaním ako tlač 1319 a spoločnú správu výborov, schválenú gestorským výborom máte ako tlač 1319a. Vládny návrh zákona odôvodní minister práce, sociálnych vecí a rodiny Peter Magvaši. Pán minister, nech sa páči, máte slovo. P. Magvaši, minister práce, sociálnych vecí a rodiny SR: Vážený pán predsedajúci, vážené dámy, vážení páni, ako som uvádzal 1. februára pri prvom čítaní tento rok, vládny návrh zákona sa týka zosúladenia jeho znenia s novým zákonníkom, ktorý platí od 1. 4., najmä ustanovenia, ktoré sa týkajú ustanovenia týždenného pracovného času a ustanovenie, ktorým sa vymedzujú zložky mzdy, ktoré sa pri výpočte doplatku do výšky minimálnej mzdy do mzdy nezahŕňajú. Chcel by som povedať, že v druhom čítaní bol prerokovaný tento návrh vo všetkých výboroch, ktorým pridelila prerokovanie Národná rada Slovenskej republiky, a na týchto rokovaniach výborov neboli k tomuto návrhu zákona vznesené žiadne podstatné pripomienky, skôr technického charakteru, pretože v konečnom dôsledku ide o návrh zákona, ktorý má charakter technický. Chcem veriť, že teda v druhom čítaním a v treťom čítaní podporíte tento návrh zákona. Ďakujem.
Sulík, Richard, predseda NR SR (2011-06-02):
Dámy a páni, poprosím dostaviť sa do rokovacej sály, čoskoro budeme pokračovať jedenástym rokovacím dňom 18. schôdze. Vážené panie poslankyne, vážení páni poslanci, otváram jedenásty rokovací deň 18. schôdze Národnej rady. Na dnešnom rokovacom dni o ospravedlnenie požiadali poslanci Jahnátek, Mamojka, Pado, Tomanová. Na zahraničnej pracovnej ceste je poslankyňa Národnej rady Vášáryová. Takisto požiadal o ospravedlnenie neúčasti pán poslanec Droba. Rokovanie pokračujeme v prerušenej rozprave v prvom čítaní o návrhu poslancov Igora Matoviča, Eriky Jurinovej, Martina Fecka a Jozefa Viskupiča na vydanie ústavného zákona, ktorým sa mení Ústava Slovenskej republiky č. 460/1992 (tlač 367). Prosím povereného poslanca Igora Matoviča ako jedného z navrhovateľov, aby zaujal miesto určené pre navrhovateľov, a spravodajcu z ústavnoprávneho výboru Martina Poliačika, aby zaujal miesto určené pre spravodajcov. Do rozpravy sú ešte prihlásení poslanci Mária Sabolová, Jozef Viskupič, Szilárd Somogyi. Dávam slovo pani poslankyni Márii Sabolovej, nech sa páči. (Pokračovanie v rokovaní o návrhu poslancov Národnej rady Slovenskej republiky Igora Matoviča, Eriky Jurinovej, Martina Fecka a Jozefa Viskupiča na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 367.)
M. Hort, podpredseda NR SR: (2009-02-13):
Takže nech sa páči, váš priestor na vystúpenie s faktickou poznámkou.
Bugár, Béla, podpredseda NR SR (2019-09-18):
Pani poslankyňa Kiššová, môžete reagovať na faktické.
A. Belousovová, podpredsedníčka NR SR: (2007-06-19):
Pán poslanec Bárdos.
V. Veteška, podpredseda NR SR: (2005-06-30):
Ľ. Lintner, poslanec: Ďakujem pekne za slovo. Priznám sa, že...
Kollár, Boris, predseda NR SR (2023-06-20):
Prezentujme sa a hlasujeme. (Hlasovanie.) Prítomných 124 poslancov, za 51, proti 23, zdržalo sa 48, nehlasovali 2. Uvedený návrh sme neschválili.
Cigániková, Jana, poslankyňa NR SR (2018-10-23):
Ďakujem. Pani Žitňanská, keď vás tak počúvam, tak mám pocit, že prehrávame zápas o lepšiu krajinu. Žitňanskú nahradil pán Gál, Kaliňáka nahradila pani Saková, Fica, Harabina ideme tu cez pozmeňovák niekde na 12 rokov zabetónovať na Ústavnom súde, pomôžu vám k tomu fašisti. Naozaj si neviem predstaviť, čo to s vami musí byť, aby ste bol, aby ste sa takto usmievali, pán minister, aby ste boli úplne v pohode s tým, čo som teraz povedala, aby ste bol ešte aj pyšný. Čo to robíte tým ľuďom? Tu nejde teraz, že o vás a o vaše záujmy. Tu ide o ich životy, o ich budúcnosť, o spravodlivosť a nepleťte mi sem, prosím vás, zdravotníctvo, lebo ako tam to tiež neni výhra vďaka tomu, že ste Druckera použili, aby ste tam mohli dať Sakovú. Jednoducho úplne, keď sme pri tom zdravotníctve, úplne bežne v zdravotníctve robíte to, že nesúvisiace veci prikladáte na poslednú chvíľu, vaša vláda teda, na poslednú chvíľu to prikladáte k zákonom. Toto isté robíte teraz s ústavou?! To vážne?! Akože teraz my sa tu bavíme o tom, čo bude platiť 12 rokov, čo bude ovplyvňovať životy ľudí, vy sa správate jak obyčajní šmejdi. Vy predávate nekvalitný tovar ľuďom, ktorí si nemôžu pomôcť, klamete ich, zavádzate, hovoria vám to tu všetci a vy sa pritom reklamne usmievate. Sú z vás obyčajní šmejdi. Môžte sa hanbiť a robíte to ľuďom.
Pellegrini, Peter, predseda NR SR (2015-12-15):
S reakciou na faktické pán poslanec Kadúc.
Kuffa, Filip, poslanec NR SR (2022-05-11):
Tak vidím, že všetci sme sa zhodli na tom, že tá byrokracia funguje v podstate vo veľkej miere a to je taký ten paradox, že práve tá byrokracia mnohokrát odradí tých ľudí, že by vôbec niečo chovali, a to nielen teraz, hej, lebo čo sa týka tohto návrhu, tak sa bavíme skôr o nejakých drobnochovoch, ale tá byrokracia aj v rámci tých veľkých, väčších fariem, tých väčších podnikov. Takisto keď mne rozprávajú tí poľnohospodári, koľko strávia oni času nad papiermi, tak to počítajú pomaly na mesiace, hej. Čiže nielen v tom drobnom, ale aj v tých veľkochovoch by sa tam dalo určite odraziť časť byrokracie. A potom čo sa týka ešte raz tých počtov, tak ono to je také typické slovenské porekadlo, že je lepšie raz vidieť ako stokrát počuť. Tak ja si to vždy tak predstavím na sebe, hej, že v podstate ja chovám takisto nejaké tie drobné zvieratá a zato tie počty som vravel, že netreba sa toho báť upraviť to teda ešte na tie vyššie počty, pretože i tí, čo chovajú králiky, tak vedia napríklad, že takých 20 králikov to je nič, hej. Detto hydina, hej. Alebo keď máte nejaký väčší dvor, či si tam pustíte, ja neviem, štyri kravy, tak možno aj desať, keby bolo. Ale hovorím, to sa vieme baviť potom ešte medzi tým prvým a druhým čítaním. A určite by som sa nebál ísť do toho, že ešte to zdvihnúť vyššie.
Grendel, Gábor, podpredseda NR SR (2021-06-22):
Prezentujme sa a hlasujme. (Hlasovanie.) Prítomných 132 poslancov, za 132 poslancov, proti nikto, nezdržal sa nikto, hlasovali všetci prítomní. Konštatujem, že sme schválili návrh novely zákona o dotáciách v pôsobnosti ministerstva práce. Teraz prosím spoločnú spravodajkyňu z výboru pre verejnú správu a regionálny rozvoj pani poslankyňu Alexandru Pivkovú, aby uvádzala hlasovanie v druhom čítaní o návrhu skupiny poslancov na vydanie zákona, ktorým sa dopĺňa zákon č. 539/2008 o podpore regionálneho rozvoja (tlač 508), bod 30 programu. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 539/2008 Z. z. o podpore regionálneho rozvoja v znení neskorších predpisov , tlač 508.)
Pellegrini, Peter, predseda NR SR (2023-12-14):
Pani poslankyňa Kosová.
P. Paška, predseda NR SR: (2006-10-24):
(Hlasovanie.) 136 prítomných, 124 za, 4 proti, 8 sa zdržali. Konštatujem, že sme odsúhlasili prerokovanie v treťom čítaní . Otváram rozpravu v rámci tretieho čítania. Pýtam sa, či sa chce niekto z poslancov prihlásiť? Nie. Končím rozpravu, budeme hlasovať.
Mikulec, Roman, minister vnútra SR (2022-05-04):
Ďakujem pekne za slovo. Vážený pán predsedajúci, vážené dámy poslankyne, vážení páni poslanci, hlavným cieľom predloženého návrhu zákona je zavedenie novej formy skúšky odbornej spôsobilosti. V súčasnosti vykonávaná skúška pozostávajúca z písomného testu a ústnej skúšky bude nahradená skúšobným testom, ktorý bude vykonávaný elektronickou formou v priestoroch ministerstva vnútra. Akreditovaným osobám zabezpečujúcim odbornú prípravu na skúšku tým odpadnú viaceré povinnosti vrátane zabezpečenia priestorov na vykonanie skúšok. Zavedením elektronického testu už nebude potrebné zabezpečovať troch členov skúšobnej komisie, keďže sa bude vykonávať za prítomnosti jedného zástupcu ministerstva, ktorý bude zároveň úspešným uchádzačom vydávať preukazy odbornej spôsobilosti. Ďalšou výraznou zmenou je umožnenie vykonávania odbornej prípravy aj dištančnou formou, prípadne kombináciou dištančnej a prezenčnej formy. Ich realizácia bude prebiehať prostredníctvom online pripojenia, ktoré bude sprístupnené aj ministerstvu na účely vykonávania kontroly. V súčinnosti, v súčasnosti, pardon, je umožnené vykonávanie odbornej prípravy prostredníctvom elektronických prostriedkov na základe prechodného ustanovenia vloženého do zákona v súvislosti s krízovou situáciou spôsobenou ochorením COVID-19, ktoré sa návrhom vypúšťa. Navrhovaným znením sa presnejšie špecifikujú podmienky vykonávania dištančnej formy. V súvislosti s činnosťou akreditovanej osoby sa navrhuje nahradenie viacerých evidencií novovytvorenou evidenciou osôb a evidenciou o priebehu odbornej prípravy. Zároveň sa v návrhu rozširujú možnosti odovzdávania neplatných preukazov. Vypúšťa sa povinnosť začať prevádzkovať činnosť do určitej doby od udelenia licencie. Rozširujú sa tiež oprávnenia osôb poverených výkonom fyzickej ochrany, upravujú sa podmienky vykonávania technickej služby a odstraňujú sa identifikované, aplikačné a výkladové nejasnosti. Vážený pán predsedajúci, vážené dámy poslankyne, vážení páni poslanci, dovoľujem si vás záverom požiadať o podporu predloženého návrhu zákona. Ďakujem pekne.